On My Way. „On My Way“ () — angliyalik va norvegiyalik DJ Alan Walker, amerikalik qoʻshiqchi Sabrina Carpenter va puerto-rikolik qoʻshiqchi Farrukolar ijrosidagi qoʻshiq. „On My Way“ qoʻshigʻi 2019-yil 21-martda MER va Sony Music leybllari orqali chiqarilgan. Qoʻshiqchi Farruko singlga ispan sheʼrlarini ham qoʻshgan. Fon va nashr. "On My Way" qoʻshigʻining mualliflari Julia Karlsson, Gunnar Greve, Franklin Jovani Martinez, Marcos G. Pérez, Fredrik Borch Olsen, Jesper Borgen, Øyvind Sauvik, Anders Frøen va Anton Rundberg, Walker, Carpenter va Farrukolar hisoblanishadi. „On My Way“ qoʻshigʻini Alan Walker va Big Fred ishlab chiqarishgan (produser). 2019-yil 9-mart kuni Alan Walker oʻzining ijtimoiy tarmoqdagi profillari orqali yangi qoʻshiq haqida maʼlumotlar eʼlon qila boshladi. 2019-yil 14-martda Alan Walker yangi qoʻshiqning chiqish sanasini rasman eʼlon qildi. Yangi qoʻshiq cjiqishi eʼlon qilinganidan soʻng, qoʻshiqda Sabrina Carpenter va Farruko ham ishtirok etishi haqida mish-mishlar tarqaldi. Alan Walker 2019-yil 19-martda yangi qoʻshiqqa aloqadorligi bor barcha shaxslarning nomlarini tasdiqladi. 2019-yil 20-mart kuni Alan Walker PUBG oʻyini yaratilganlining birinchi yilligi munosabati bilan "PUBG Mobile" bilan hamkorlik qilganini va qoʻshiq tadbirning asosiy qoʻshigʻi boʻlishini eʼlon qildi. Musiqa videosi. "On My Way" qoʻshigʻining videoklipi qoʻshiq bilan bir xil vaqtda chiqarilgan. „On My Way“ qoʻshigʻining musiqiy videosida ayol qahramon (Susanne Karin Moe) yoʻqolgan qadimiy sivilizatsiyani ochish uchun „sirli toshlar“ni qidirayotgani tasvirlangan. „On My Way“ qoʻshigʻining videosiga Kristian Berg rejissyorlik qilgan va video YouTubeda eʼlon qilinganidan keyin bir oydan koʻproq vaqt ichida 80 million marta koʻrilgan. 2021-yil oktabr holatiga koʻra, qoʻshiq videoklipi 400 milliondan dan ortiq koʻrilgan va 8.2 millionta layk toʻplagan. Jonli ijrolar. Carpenter va Alan Walker „On My Way“ qoʻshigʻini „"Good Morning America“" yozgi kontsert dasturida jonli ijro etishgan.